Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 7682

7. vagy 8. évfolyam 2006/20/II. szám A Munka-, alkotás- és pályaismeret 7. vagy 8. évfolyam számára kimunkált tanterv a Képességfejlesztő és értékőrző program (KÉK) része. A tanterv és taneszközeit azok az iskolák (pedagógusok) használhatják, választhatják, akik a Képességfejlesztő és értékőrző program és pedagógiája szerint dolgoznak. Javasolt óraszám Évfolyam 7. 8. 9. 10. 11. 12. Heti óraszám ☯1 ☯ ☯ A Munka-, alkotás- és pályaismeret tantárgy a Tárgyformálás és környezetkultúra tantárgy óráin kerül feldolgozásra. A KÉK tanterv és a NAT 2003 viszonyának jellemzői A Munka-, alkotás- és pályaismeret tanterv a NAT Életvitel és gyakorlati ismeretek műveltségi területe Pályaorientáció műveltségi részterületére terjed ki, továbbá érinti az Ember és társadalom műveltségi terület Társadalmi, állampolgári és gazdasági ismeretek műveltségi részterület, valamint a Kerettanterv Ember- és társadalomismeret, etika tantárgyának egyes témáit. A tanterv a műveltségi részterület követelményeit és a Kerettanterv tantárgyi továbbhaladás feltételeit teljes mértékben lefedi. A NAT műveltségi területek oktatásának közös követelményei közül valamennyinek eleget tesz, kiemelten a Pályaorientáció, a Kommunikációs kultúra, az Európa és kultúra, a Tanulás, továbbá a Testi és lelki egészség, valamint a Hon- és népismeret fejlesztési lehetőségeinek. A tanterv jellemzői A Munka-, alkotás- és pályaismeret tanterv tanulása révén a tanulók tájékozottságot szerezhetnek arról, hogy mind a játék, mind pedig a munka alapja – a megismerésen és a környezethez való alkalmazkodáson túl – a cselekvés. A tanterv tisztázza a tanulás és a munka egymásrautaltságát. A tanterv segít annak beláttatásában is, hogy az emberi alkotások elszakíthatatlanok a tanulástól, a játéktól, a munkától. Tisztázza, hogy az alkotáslehetőség valamennyi ember sajátja, tőle elidegeníthetetlen antropológiai jellemzője. Segít megérteni, hogy a jövő század társadalma nem csupán információs társadalom lesz, hanem egyben alkotó társadalom is. Emellett módot ad arra, hogy a tanulók megértsék, hogy a munkatevékenység elválaszthatatlanul összefügg az információcserével, a kommunikáció világával, és hogy az értékelés éppúgy része és feltétele a munka világának, mint a kommunikáció. A tanterv tanulása révén tudatosulhat a tanulókban az a tény, hogy a munkamegosztás, a különböző foglalkozások a munkacselekvés tárgyra irányultsága szerint különülnek el, illetve rendeződnek nagyobb csoportokba. A tanterv segíti felismertetni a tanulókkal azt, hogy a munka kivitelezése elszakíthatatlan a munkát végző ember szükségletvilágától, motiváltságától, hogy specializálódott tudásféleségek és képességek birtoklása nélkül sikeres munkavégzés nem képzelhető el. A tanterv megismerteti a munkamegosztás történetét. A gazdaságtörténet, valamint a munkaszervezés történetének tanulmányozása lehetőséget nyújt a tanulóknak annak belátására, hogy a kézműves munkák biztosította alkotáslehetőség és felelősség posztmodern korunkban is követésre méltó lehet. Iskolatörténeti – kitüntetetten szakképzéstörténeti információk nyújtásával ismereteket szerezhetnek a tanulók arról is, hogy miként alakultak ki a mai, ún. professzionális szakmák. A tanterv tanulása lehetőséget nyújt arra is, hogy a tanulók megtanulják a FEOR kezelését, megismerjék a FEOR funkcióját. Mindemellett ismereteket szerezhetnek korunk foglalkoztatáspolitikai törekvéseiről is. A tanterv lehetővé teszi a tanulók számára pályatükrök, foglalkozásleírások (ún. professziogramok) tanulmányozását. Végezetül a tanterv segít beláttatni azt is, hogy a különböző iskolafokokon tanult tantárgyak, illetve azok egyes témái segíthetik őket pályaérdeklődésük és pályaorientációjuk alakításában. A tanterv alkalmazásához szükséges feltételek A tantervet pedagógus végzettséggel bárki taníthatja, aki fejlett kommunikációs kultúrával rendelkezik, s nyitott legyen a munkatudomány és a kreatológia eredményeire, tájékozott a munkajog és munkaügy területén. A szükséges pedagógus-kompetenciák továbbképzési, tanfolyami keretekben megszerezhetők. 1 A helyi tanterv készítői választhatnak, hogy a 7. vagy a 8. évfolyamon szerepeltetik-e a tantárgyat. 2006/20/II. szám A Munka-, alkotás- és pályaismeret tanulásának céljai a 7. vagy 8. évfolyamon Szerezzenek tájékozottságot a tanulók arról, hogy mind a játék, mind pedig a munka alapja – a megismerésen és a környezethez való alkalmazkodáson túl – a cselekvés. Elemzéssel táruljon fel előttük, hogy a játék és a munka között az alapvető különbség az emberi lét szükségletvilágával, teleologikus jellegével, társas világával, valamint a játék és a munka eltérő következményeivel, jellegzetességeivel függ össze. Tisztázódjon számukra a tanulás és a munka egymásrautaltsága, a két tevékenység teleologikus jellege, továbbá az a tény, hogy mindenféle tanulás alapja és segítője valamilyen munkafajta sikeres végzésének, továbbá váljon egyértelművé számukra az is, hogy mindenfajta munkavégzés egyben tanulás is. Rendkívül fontos annak beláttatása, hogy az emberi alkotások elszakíthatatlanok a tanulástól, a játéktól, a munkától. Valamennyi alkotásféleség hátterében mindenkor kimutathatók a tanultság, a megmunkáltság, s olykor a játékosság elemei is. Tisztázódjon a tanulók számára, hogy az alkotáslehetőség valamennyi ember sajátja, tőle elidegeníthetetlen antropológiai jellemzője. Tudatosuljon bennük, hogy a jövő század társadalma nem csupán információs társadalom lesz, hanem egyben alkotó társadalom is lehet a szabadidő megnövekedése, az automatizáció és elektronizáció térhódítása következtében. Tisztázódjon számukra, hogy a munkatevékenység elválaszthatatlanul összefügg az információcserével, a kommunikáció világával. Emellett lássák be a tanulók, hogy az értékelés éppúgy része és feltétele a munka világának, mint a kommunikáció. Tudatosuljon a tanulókban, hogy a munkamegosztás, a különböző foglalkozások a munkacselekvés tárgyra irányultsága szerint különülnek el, illetve rendeződnek nagyobb csoportokba. A munka tárgyra irányulása mellett a munkaféleségeket, a munka repetitív, illetve kreatív jellege szerint is tanulják meg csoportosítani, továbbá aszerint is, hogy a munkának mi a szerepe a társadalmi folyamatok reprodukciójában, összefüggésben a természet és a társadalom kölcsönkapcsolataival, kölcsönhatásaival. Ismerjék fel a tanulók, hogy a munka kivitelezése elszakíthatatlan a munkát végző ember szükségletvilágától, motiváltságától. Lássák be, hogy specializálódott tudásféleségek és képességek birtoklása nélkül sikeres munkavégzés nem képzelhető el. Ismerjék fel, hogy az adott személy munkakudarcai szoros összefüggést mutatnak tudás- és képességhiányaival. Ismerjék meg a tanulók a munkamegosztás történetét. A hivatásszerűen folytatott foglalkozások, a mesterségek történetének szemléje győzze meg a őket arról, hogy miként alakult a munkát végző ember felelőssége, alkotáslehetősége a munkavégzés, illetve a munkaproduktumok létrehozása során a különböző történelmi korokban. A gazdaságtörténet, valamint a munkaszervezés történetének tanulmányozása révén táruljon föl a tanulók előtt a kézműves munkák biztosította alkotáslehetőség és felelősség azon mértéke, amely posztmodern korunkban is követésre méltó lehet valamennyiük számára. Iskolatörténeti – kitüntetetten szakképzés-történeti információk szerzésével győződjenek meg a tanulók arról, hogy miként alakultak ki a mai, ún. professzionális szakmák. Szerezzenek jártasságot a tanulók a FEOR kezelésében. Ismerjék fel a FEOR funkcióját a foglalkoztatáspolitika alakítása és foglalkoztatás-statisztikai adatok gyűjtése szempontjából. Személyes és családi tapasztalataik mellett szerezzenek felkészültséget korunk foglalkoztatáspolitikai törekvéseinek számbavételéhez, a foglalkoztatáspolitika kritikájához. Lássák be, hogy a munkaügyre és az ún. munkatudományokra vonatkozó tudás megismerése legszemélyesebb érdekük, hisz életük során többször kényszerülhetnek pályamódosításra, foglalkozásváltásra. Lássák be a tanulók, hogy a személyes pályaérdeklődés önmegvalósításuk, karrierjük megtervezéséhez, sikeres életvezetésükhöz nem elégséges. Ismerjék fel, hogy a partikuláris pályaérdeklődés révén elkövetett pályaválasztási döntések sok ember életében konfliktushelyzethez, mentális károsodáshoz vezethetnek. Szerezzenek jártasságot pályatükrök, foglalkozás leírások (ún. professziogramok) tanulmányozásában avégett, hogy partikuláris pályaérdeklődésüket és pályaismeretüket korrigálni tudják. Személyesen győződjenek meg arról, hogy a pályaválasztással és a pályaalkalmasság megállapításával foglalkozó intézmények és szakemberek sokat segíthetnek életpályájuk, pálya- és munkaalkalmasságuk "kezelésében". Lássák be, hogy a különböző iskolafokokon tanult tantárgyaknak, illetve azok egyes témáinak szoros a kapcsolata a munkamegosztás történetével. Lássák be, hogy a különböző témák nemcsak saját pályaérdeklődésüket segíthetik és alapozhatják meg, hanem fogódzót adhatnak ahhoz is, hogy mások pályáját, munkateljesítményét empátiával, előítéletektől mentesen szemlélhessék. Győződjenek meg arról, hogy az általuk megszerzett vagy megszerezhető képességek mindegyikének szerepe lehet pályaválasztásukban, illetve az esetleg rájuk váró pályamódosításokban. Megjegyzés: A Munka-, alkotás- és pályaismeretet az adott intézmény választása és lehetőségei szerint 7. vagy

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes